open-index/open-wikipedia-markdown huggingface dataset:
Vladimiras

**Vladimiras** () – Rusijos miestas prie Kliazmos upės, 200 km į rytus nuo Maskvos, srities sostinė. Priklauso Rusijos aukso žiedui. 1992 m. Vladimiro Uspenijės (Švč. Dievo Motinos Užgimimo) ir Šv. Dimitrijaus soborai bei Aukso vartai, kartu su dar penkiais objektais Vladimiro srityje, buvo įtraukti į UNESCO Pasaulio paveldo sąrašą.

## Istorija

Vladimiras buvo įkurtas 1108 m.  XII a. pradžioje buvo pastatytas kremlius. 1157 m. Rostovo-Suzdalės kunigaikštis Andrejus Bogoliubskis perkėlė sostinė iš Suzdalės į Vladimirą. Miestas tapo Vladimiro-Suzdalės kunigaikštystės sostine. Vladimire buvo pastatyti Šv. Dmitrijaus ir Švč. Dievo Motinos Užmigimo soborai. 1238 m. mongolų chano Batijaus kariuomenė nusiaubė Vladimirą. 1299 m. Kijevo ir visos Rusios metropolitas Maksimas rezidenciją iš Kijevo perkėlė į Vladimirą. Jis buvo palaidotas Vladimiro Švč. Dievo Motinos Užmigimo (Uspenijės) sobore. 1325 m. metropolitas Petras perkėlė rezidenciją į Maskvą. XIV a. miestas atiteko Maskvos kunigaikščiams. 1614 m. per Abiejų Tautų Respublikos intervenciją į Rusiją miestą nusiaubė ATR kariuomenė. 1719 m. miestas tapo Maskvos gubernijos Vladimiro provincijos centru. Nuo 1796 m. gubernijos centras. XIX a. pabaigoje mieste pastatytos liuteronų ir katalikų bažnyčios.

## Sportas
* FK Torpedo Vladimir (futbolo klubas)
* „Torpedo“ stadionas, talpa 19,7 tūkst. žiūrovų;
* MSA stadionas, 3 tūkst. žiūrovų;

## Gyventojai

## Šaltiniai
Kiti (filmas)

**Kiti** () – 2001 m. mistinis siaubo filmas su Nikole Kidman, pelnęs aštuonis ispanų kino prizus „Goja“ ir daugybę tarptautinių apdovanojimų.

Filmo premjera įvyko 2001 m. rugpjūčio 2 d. JAV.
 
## Siužetas

1945 m. Džersio sala, Antrasis pasaulinis karas eina į pabaigą. Jauna moteris su viltimi laukia iš fronto sugrįžtančio vyro. Didžiuliame ir gražiame dvare Grasė augina du vaikus. Ji yra įsitikinusi, kad tai yra vienintelė saugi vieta, kurioje dukrelei Enai ir sūnui Nikolasui negresia joks pavojus.

Šis dvaras labai skiriasi nuo kitų gyvenamųjų vietų. Languose užuolaidos visuomet sandariai užtrauktos. Kiekvienos durys (o jų yra 50) kruopščiai užrakintos ir gali būti atrakintos tik tokiu atveju, jei vaikai leidžia laiką kitoje dvaro vietoje. Kambariuose dega tik viena žibalinė lempa. Namuose nėra nei elektros, nei telefono, nei radijo. Taip yra todėl, kad abu vaikai yra alergiški šviesai, ir net pats menkiausias saulės spindulys jų kūnus išbertų skausmingomis žaizdomis, nuo kurių jie gali mirti.

Vieną dieną iš dvaro išeina visi tarnai. Nepaaiškinamomis aplinkybėmis jie paslaptingai dingsta. Kitos dienos rytą į duris pasibeldžia trys nauji pagalbininkai – jauna nebylė tarnaitė Lidija, maloniai bendraujanti vaikų auklė Berta Mils ir solidaus amžiaus sodininkas ponas Edmundas Tatlas. Trijulė ieško darbo ir tvirtina, kad jau dirbo šiame dvare prie ankstesnių šeimininkų. Greisė įsileidžia geranoriškai nusiteikusius tarnus. Nuo tos akimirkos dvare prasideda neįtikėtini dalykai. Grasė ir dviejų vaikų ramus gyvenimas jau nebebus toks saugus. Niekuomet.

Dukrelė Ena pradeda pasakoti, kad kiekviename dvaro kambaryje susitinka ir kalbasi su kažkokiomis šmėklomis – mažu berniuku vardu Viktoras, kuris visą laiką verkia, draugiška senyvo amžiaus moterimi ir t. t. Iš pradžių Greisė nenori tikėti pernelyg fantastiškais ir neįtikėtinais vaikų paistalais, tačiau netrukus ir pati pradeda jausti, kad namuose yra nekviestų ir nepažįstamų svečių.

Kad tai išsiaiškintų ir išgelbėtų savo vaikus, Greisė privalo pamiršti viską, kuo tikėjo šiame gyvenime ir pasinerti į paslapčių kupiną nežemišką pasaulį…

## Aktoriai
* Nikolė Kidman – Greisė Stiuart
* Kristoferis Eklstonas – Čarlis Stiuartas
* Fionula Flenagan – auklė Berta
* Elein Kesidi – tarnaitė Lidija
* Alakina Man (Alakina Mann) – dukra Ena Stiuart
* Džeimsas Bentlis – sūnus Nikolas Stiuartas
* Erikas Saiksas – sodininkas Edmundas
ir kt.

## Išnašos

## Nuorodos
* Apdovanojimai ir nominacijos (Anglų kalba)
Vokietija Eurovizijos šokių konkurse

**Vokietija Eurovizijos šokių konkurse** dalyvavo 1 kartą - 2007 m. Šokėjai Wolke Hegenbarth ir Oliver Seefeldt užėmė 8 vietą.

## Dalyvavimas

## Balsavimų istorija 2007

### Taškai Vokietijai nuo…

### Taškai nuo Vokietijos į…
Neblina

**Neblina, La Neblina** () – aukščiausia Brazilijos viršukalnė, stūksanti Amazonės valstijoje, Venesuelos pasienyje, Gvianos plokščiakalnio Imeri kalnagūbryje. Aukštis 2994 m. Neblina, priešingai nei kitos žymios Gvianos plokščiakalnio viršūnės, nėra *[[tepui]]*, bet stati viršukalnė. Įeina į Piko da Neblinos nacionalinį parką. Papėdėje auga tropinės džiunglės, o kalną dengia rūko šydas (*neblina* portugališkai ir ispaniškai reiškia rūką).

Neblina atrasta tik XX a. viduryje iš lėktuvo, o pirmąkart į kalną įkopta 1965 m.
Džambala

**Džambala** yra miestas Plynaukštės regione, Džambalos rajone, Konge, į šiaurę nuo Brazavilio, šalia *Léfini* rezervato. 1996 buvo 8500 gyventojų.

2007 m. balandį buvo pasirašyta sutartis su Korėjos konsorciumu dėl geležinkelio statybos (daugiausiai medienos transportavimui) iš svarbiausių uostų į Džambalą.
KK158

**KK158** – krašto kelias, jungiantis Kelmę ir Užventį. Kelio ilgis – 27,37 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Kelmėje, Vlado Putvinskio gatvėje. Eina Kelmės rajone. Prie kelio yra šie miestai ir gyvenvietės: Verpena, Pakevis, Vaiguva, Junkilai, Želviai. Baigiasi Užventyje, sankryžoje su krašto keliais  ir , taip pat 100 metrų iki kelio pabaigos yra sankryža su . Kelmėje kelią viaduku kerta magistralinis kelias  ().
Terezina

**Terezina** () – miestas rytų Brazilijoje, prie Parnaibos upės ir jos intako Počio. Piaujo valstijos sostinė. 893,2 tūkst. gyventojų (2007 m.). Maisto, tekstilės, statybinių medžiagų, baldų pramonė. Upių uostas, oro uostas. Yra 2 universitetai, technologijų institutas. Veikia metropolitenas.

Terezina yra trečia pagal žaibavimo dažnumą vieta pasaulyje.

## Istorija
Miestas įkurtas 1852 m. kaip valstijos sostinė. Pavadinta antrojo Brazilijos imperatoriaus Pedro II žmonos Terezos Marijos garbei.

## Šaltiniai

## Nuorodos
* Miesto svetainė
KK159

**KK159** – krašto kelias, jungiantis Užventį ir Kuršėnus. Kelio ilgis – 39,89 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Užventyje, sankryžoje su krašto keliais  ir . Eina per Kelmės ir Šiaulių rajonus. Prie kelio yra šie miestai ir gyvenvietės: Volungiai, Ušnėnai, Beržėnai, Kartokliai, Kalniškiai, Varputėnai, Micaičiai. Baigiasi Kuršėnuose, Ventos gatvėje, kai įsilieja į magistralinį kelią  (). Ties Volungių kaimu kelias kerta Ventos upę, taip kerta šias upes ir upelius: Cedroną, Aunuvą, Žaigį. Micaičių kaimo šiaurėje kelią kerta geležinkelis Šiauliai – Telšiai.

Žymesni tiltai: Volungių tiltas, Stasio Raštikio tiltas.
Ovandas

**Ovandas** – Kongo miestas šalia Kouyou upės. Kuvetės regiono ir Ovando rajono centras. Prekybinis centras, yra oro uostas. 22000 gyventojų (2005), iš kurių 95 % *kouyou* genties žmonės.

Ankstesnis pavadinimas – Fort Rousset.
KK160

**KK160** – krašto kelias, jungiantis Telšius ir Laukuvą. Kelio ilgis – 49,38 kilometro. Šiame krašto kelyje yra dvi „juodosios dėmės“.

## Maršrutas

Kelias prasideda 1 km į rytus nuo Telšių, kai atsišakoja nuo  (). Eina per Telšių ir Šilalės rajonus. Prie kelio yra šie miestai ir gyvenvietės: Degaičiai, Rainiai, Viešvėnai I, Vembūtai, Pupiniai, Varniai, Didysis Palūkstis, Požerė. Baigiasi Laukuvos rytuose, sankryžoje su . Prie Telšių kelią kerta geležinkelis Kretinga – Šiauliai, Varniuose kelias kerta Varnelės upę, į pietus nuo Varnių į šį kelią įsilieja , eina į rytus nuo Lūksto ir Paršežerio ežerų.
Čilės salynas

**Čilės salynas** () – bendras salų, besidriekiačių Ramiajame vandenyne, palei pietvakarinius Čilės krantus, pavadinimas. Pagrindinės salos: Čilojė, Velingtono sala, Santa Inesa ir kt. Aukštis iki 1300 m. Didelis seisminis aktyvumas. Būdingi žemų bukų miškai, pelkinė augalija. Salų krantai išraižyti fjordų. Verčiamasi medienos pramone, žvejyba. Pagrindinis miestas ir uostas – Ankudas (Čilojės sala).
Akademinis irklavimas 2008 m. vasaros olimpinėse žaidynėse

Irklavimo varžybos 2008 m. vasaros olimpinėse žaidynėse vyko nuo rugpjūčio 9 d. iki rugpjūčio 17 d. Shunyi olimpiniame irklavimo parke.

## Rungtys

2008 m. vasaros olimpinėse žaidynėse irklavimo varžybose dalyvauja  14 rungčių. Rungtys skirtomos pagal vietų skaičių valtyje ir irklavimo būdą:
* vyrai vienviete valtimi (M1X)
* vyrai dviviete be vairininko (M2-)
* vyrai porine dviviete valtimi (M2X)
* vyrai keturviete be vairininko(M4-)
* vyrai porine keturviete valtimi (M4X)
* vyrai aštuonviete valtimi (M8+)
* lengvo svorio vyrai porine dviviete valtimi (LM2X)
* lengvo svorio vyrai  keturviete be vairininko valtimi (LM4-)
* moterys vienviete valtimi (W1X)
* moterys dviviete be vairininko(W2-)
* moterys porine dviviete valtimi (W2X)
* moterys porine keturviete valtimi (W4X)
* moterys aštuonviete valtimi (W8+)
* lengvo svorio moterys porine dviviete valtimi (LW2X)

## Kvalifikacija

Nacionaliniai olimpiniai komitetai į olimpines žaidynes gali siųsti ne daugiau kaip vieną valties komandą kiekvienai irklavimo rungčiai, užėmusiai atitinkamą vietą olimpinės atrankos varžybose.

Olimpinėse žaidynėse dalyvaus 207 valčių komandos (iš viso 550 sportininkų) iš 60 valstybių.

## Medalių lentelė
KK161

**KK161** – krašto kelias, jungiantis Telšius ir Sedą. Kelio ilgis – 24,18 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Telšiuose, sankryžoje su  (). Eina Telšių ir Mažeikių rajonuose. Prie kelio yra šie miestai ir gyvenvietės: Gaudikaičiai, Kalnėnai, Sarakai, Gailiškiai. Baigiasi Užežerėje, prie pat Sedos, sankryžoje su . Kelias šiauriau Paplinkšės eina tarp Plinkšių ežero ir Sruojos tvenkinių.
KK168

**KK168** – krašto kelias, jungiantis Klaipėdą ir Kretingą. Kelio ilgis – 22,93 kilometro. Šiame krašto kelyje yra apie 4 „juodąsias dėmes“.

Kelias prasideda Klaipėdoje, Liepojos gatvėje. Eina per Klaipėdos ir Kretingos rajonus. Prie kelio yra šie miestai ir gyvenvietės: Labrenciškė, Kalotė, Kalnuvėnai, Kretingalė, Šlikiai. Baigiasi Kretingoje, Šventosios gatvėje, kryžkelėje su  ir  (). 

Kelias viaduku kerta magistralinį kelią  (E272), prie Kretingos tiltu – Tenžės upę.

## Maršrutas
Prabutai

**Prabutai** (iki 1236 m. **Reišia** arba **Reizija**, nuo 1236 m. , nuo 1945 m. ) – miestas šiaurės Lenkijoje, (Kvidzyno pavietas, Pamario vaivadija), kelių DK520 Prabutai-Kamenecas, DK521 Ylava-Kvidzynas, DK522 Biskupiškiai-Štumas sankryžoje, 39 km į šiaurės vakarus nuo Ylavos ir 19 km į rytus nuo Kvidzyno, prie Liveneco ežero. Prabutų valsčiaus centras. 8215 gyventojų (2004 m.)

## Istorija
1236 m. Vokiečių ordinas sugriovė prūsų medinę pilį ir Reišios arba Reizijos gyvenvietę prie Liveneco ežero. 1249–1525 m. apylinkes valdė Pomezanijos vyskupas. 1267 m. pradėta ir 1277 m. baigta statyti mūrinė Ryzenburgo pilis. 1310-1330 m. pastatyta gotikinė katedra, kuri vėliau kelis kartus buvo perstatyta. 1330 m. miestui suteiktos Kulmo teisės ir pastatyta rotušė. 1342-1345 m. pastatyta sinagoga, kurios vietoje 1853 m. pastatyta nauja. Nuo 1450 m. miestas priklausė Prūsijos miestų sąjungai.

1466 m. Torūnės taika miestą paliko Pomezanijos vyskupui, 1501-1525 m. jis netgi buvo Pomezanijos sostinė. 1722 m. Ryzenburgas sudegė. 1725-1753 m. mieste nutiestas vandentiekis. 1807 m. miestą užėmė Napoleono kariuomenė. 1876 m. nutiestas geležinkelis Malborkas-Ylava, o 1899 m. ir geležinkelis į Pamario Jablonovą. 1868 m. sudegusios rotušės vietoje 1922 m. pastatytas fontanas. Tačiau 1945 m. Raudonoji armija sunaikino apie 90 % miesto pastatų.

## Nuorodos

* Oficiali svetainė (lenkų k.)

## Galerija

Vaizdas:Prabuty1.JPG|Panorama
Vaizdas:Prabuty.JPG|Miesto gatvė
Malebo ežeras

**Malebo ežeras** (dar **Stenlio duburys**, **Malebo baseinas**, ikikolonijiniais laikais – **Nkundos ežeras**) – Kongo upės žemupio praplatėjimas. Priešinguose krantuose yra abiejų Kongo valstybių sostinės – Kinšasa ir Brazavilis (arčiausiai viena kitos esančios sostinės pasaulyje).

Malebo ežeras yra apytiksliai 35 km ilgio, 23 km pločio ir ir užima 500 km² plotą. Centrinę dalį užima Mbamou ar Bamu salos (180 km ²), kurios yra Kongo Respublikos teritorija. Baseinas seklus (3–10 m gylio).
Čilojė

**Čilojė** ( arba *Isla Grande de Chiloé*) – sala Ramiajame vandenyne, Čilojės salyne, prie Čilės krantų. Priklauso Los Lagoso regionui.

## Geografija

Plotas – 8394 km² (antra pagal dydį šalyje ir penkta Pietų Amerikoje). Nuo žemyno salą skiria Čakao sąsiauris, Ankudo ir Korkovado įlankos. Salos ilgis – 190 km, plotis 55–65 km. Vakariniu pakraščiu driekiasi kalnai, siekiantys 820 m aukštį. Rytuose – kalvota lyguma. Klimatas vidutinių platumų, vėjuotas, lietingas, vėsus. Vidutinė metinė temperatūra 11 °C. Lyja ištisus metus, iškrinta nuo 2500 mm kritulių rytuose iki 4000 mm vakaruose. Žiemą kartais pasninga. Upės trumpos, vandeningos, įteka į vandenyną; pagrindinės – Medina ir Čepu. Čiloję dengia Valdivijos drėgnieji miškai. Auga paprastoji luma, blizgusis notofagas, čilbambukis, gunera, lazdyninis čiliukas, kiparisinė ficroja. Iš gyvūnų sutinkama Darvino lapė, elniai pudu, pakrantėse lankosi banginiai. Įsteigtas Čilojės nacionalinis parkas. Sala laikoma bulvių tėvyne.

## Istorija

Pirmieji salos gyventojai buvo klajokliai čonai. Vėliau mapučių gentis huiljičiai iš žemyno atsikraustė į Čiloję, pradėjo verstis žvejyba ir žemės ūkiu. 1567 m. salą „atrado“ ispanai, įkūrė Kastro uostą, kuris vėliau tapo jėzuitų misijos centru. Sala ilgą laiką buvo kolonistų ispanų bastionu ir prie Čilės prijungta tik 1826 m. 1960 m. Čilojė labai nukentėjo nuo stipraus žemės drebėjimo.

## Gyventojai

2002 m. saloje gyveno 154,8 tūkst. gyventojų. Pagrindiniai miestai: Ankudas (39,9 tūkst.), Kastras (39,4 tūkst.), Keljonas (21,8 tūkst.), Dalkauė (12,8 tūkst.). Gyventojai verčiasi žvejyba, žemės ūkiu, turizmu, miškininkyste.

## Kultūra

Čilojė unikali savo kultūra, architektūra, kraštovaizdžiais. Čia nėra tradicinių kolonijinių pastatų, tačiau yra daug nedidelių medinių bažnyčių, įkurtų jėzuitų. XIX a. pastatyta daug namų ant polių (*[[palafito]]*). 2000 m. Čilės architektūrinis palikimas įtrauktas į UNESCO pasaulio paveldo sąrašą.
Čilojės salynas

**Čilojės salynas** () – salų grupė Ramiajame vandenyne, prie Čilės krantų (Čilės salynas). Priklauso Los Lagoso regionui, nuo žemyno atskirtas Korkovado įlanka ir Čakao sąsiauriu. Pagrindinė sala – Čilojė (vad. *Isla Grande*); kitos salos kur kas mažesnės – Kinčao, Gvafas, Lemujis, Čaukeso salos, Trankis, Desertoreso salos.
Štumas

**Štumas** (, nuo 1945 m. ) – miestas šiaurės Lenkijoje, (Pamario vaivadija), prie kelio DK55 Kvidzynas-Malborkas, 22 km į pietus nuo Malborko. Štumo pavieto ir Štumo valsčiaus centras. 12 141 gyventojas (2004 m.)

## Istorija
Štumas – sena prūsų gyvenvietė, kurią 1236 m. užėmė Vokiečių ordinas. 1326-1335 m. kryžiuočiai pastatė mūrinę pilį, kuri nuo 1330 m. tapo jų vaito rezidencija. 1377 m. mieste apsilankęs Austrijos kunigaikštis Albrechtas suteikė herbą ir davė lėšų kalėjimo statybai. Po 1410 m. Žalgirio mūšio miestas kurį laiką buvo lenkų rankose. 1416 m. didysis Vokiečių ordino magistras Mykolas Kiuchmeisteris fon Šternbergas suteikė miesto teises, kurias 1553 m. patvirtino Lenkijos karalius Žygimantas Augustas. 1454 m. rugpjūčio 8 d. miestą vėl užėmė lenkai, bet jie jame išsilaikė tik iki rugsėjo 21 d. 1466 m. Torūnės taika Štumas atiteko Lenkijai.

1468-1772 m. Štumas buvo Malborko vaivadijos pavieto centras, jame rinkosi vaivadijos seimelis. Per Lenkijos-Švedijos karą miestą buvo užėmę švedai. Pralaimėjęs 1626 m. Trčiano mūšį Gustavas Adolfas Vaza buvo pasislėpęs Štume. 1629 m. Altmarko taika Štumas atiteko Brandenburgo elektoriui. 1655-1660 m. Švedų tvano metu miestą vėl buvo užėmę švedai. Pirmasis Abiejų Tautų Respublikos padalijimas lėmė, kad Štumas pateko Prūsijos karalystės, o nuo 1870 m. Vokietijos imperijos valdžion. 1883 m. nutiestas geležinkelis Malborkas-Torūnė paskatino miesto pramonės augimą. 1920 m. plebiscito metu gyventojų dauguma pageidavo likti Vokietijos valdžioje. 1945 m. miestas vėl atiteko Lenkijai. 1945-1975 m. priklausė Gdansko vaivadijai, o 1975-1998 m. – Elbingo vaivadijai. 1998 m. pastebėję, kad sudėtingą istoriją turinčio Štumo nebėra Lenkijos pavietų žemėlapyje gyventojai sukėlė protestų bangą, todėl nuo 2001 m. miestas vėl yra pavieto centras.

## Galerija

Sztum Castle 2023-04-09 04.jpg|Štumo pilis
Sztum2.JPG|Pastatas Štume
Sztum3.JPG|Štumo gatvė
Sztum rysunek.jpg|Štumas XVIII a.
Sztum1.JPG|Štumo Šv. Onos bažnyčia
Polskie Zamki Gotyckie.JPG|Lenkijos gotikinės pilys
KK171

**KK171** – Lietuvos krašto kelias, jungiantis Bukiškį ir Dūkštas. Kelio ilgis – 17,06 kilometro. Šiame krašto kelyje yra viena „juodoji dėmė“.

## Maršrutas

Kelias prasideda Bukiškyje, Sudervės gatvėje, kai atsišakoja nuo  magistralės. Eina Vilniaus rajone. Prie kelio yra šie miestai ir gyvenvietės: Avižieniai, Pikutiškės, Sudervė, Vaigeliškės, Adomčiškės. Baigiasi Dūkštose, trišalėje sankryžoje su keliu . Prie kelio, Avižieniuose yra Avižienių piliakalnis.
KK169

**KK169** – krašto kelias, jungiantis Skuodą ir Plungę. Kelio ilgis – 47,85 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Skuode, Vytauto gatvėje. Eina per Skuodo ir Plungės rajonus. Prie kelio yra šie miestai ir gyvenvietės: Puodkaliai, Udraliai, Mosėdis, Šaukliai, Erlėnai, Salantai, Šateikiai, Vydeikiai, Didvyčiai. Baigiasi 1 km į šiaurę nuo Plungės, kai įsilieja į magistralinį kelią  (). Prie Gaubės kelias kerta Bartuvos upę, Salantuose kelias išsišakoja į šio krašto kelio tęsinį ir .

Žymesni tiltai: Skuodo tiltas per Luobą.
KK170

**KK170** – krašto kelias, jungiantis Mažeikius ir Skuodą. Kelio ilgis – 52,95 kilometro. Šiame krašto kelyje yra dvi „juodosios dėmės“.

## Maršrutas

Kelias prasideda Mažeikiuose, Žemaitijos gatvėje, kai atsišakoja nuo . Eina per Mažeikių ir Skuodo rajonus. Prie kelio yra šie miestai ir gyvenvietės: Kalnėnai, Bugeniai, Ukrinai, Židikai, Ylakiai, Aleksandrija, Didieji ir Mažieji Rūšupiai. Baigiasi Skuode, Vilniaus gatvėje. Pradžioje kelias eina Mažeikių miestu, vėliau į kelią įsilieja , prie Bugenių kelias kerta Šerkšnę, ties Sūdintais – Varduvą, prieš pat Skuodą – Luobos upę, Židikuose į kelią sankryžoje įsilieja .
KK172

**KK172** (***Senasis Molėtų plentas***) – krašto kelias, jungiantis Raudondvarį ir Molėtus. Kelio ilgis – 53,81 kilometro. Šiame krašto kelyje „juodųjų dėmių“ nėra.

Kelias vingiuotas, eina itin kalvotu paviršiumi, vaizdingais kraštovaizdžiais. Prieina keletas ežerų (Ežerė, Luokesai, Kiementas, Ilgis).

Iki nutiesiant lygiagrečiai einantį plentą , šis kelias buvo pagrindinis kelias, jungęs Vilnių su vidurio Aukštaitija.

## Maršrutas

Kelias prasideda Raudondvaryje, kai kelias atsišakoja nuo magistralinio kelio . Eina per Vilniaus ir Molėtų rajonus. Prie kelio yra šie miestai ir gyvenvietės: Pikeliškės, Paberžė, Glitiškės, Giedraičiai, Luokesa. Baigiasi Molėtuose, Vilniaus gatvėje. Ties Maseliškės kaimu kelias kerta Širvintos upę.
KK173

**KK173** – krašto kelias, jungiantis Molėtus ir Pabradę. Kelio ilgis – 42,34 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Molėtuose, Inturkės gatvėje. Eina per Molėtų ir Švenčionių rajonus. Prie kelio yra šie miestai ir gyvenvietės: Andrašiūnai, Inturkė, Ūta, Joniškis, Arnionys I ir II, Kabakėlis. Baigiasi Pabradėje, trišalėje sankryžoje su . Kelias skiria Rudesos ir Rudesėlio, Gėluoto ir Išnarų ežerus, taip pat atskiria Arino ežerą nuo Spenglo, bei Arnionių žuvininkystės tvenkinių ir Pravalo.
KK174

**KK174** – krašto kelias, jungiantis Ukmergę ir Nevėžį. Kelio ilgis – 49,87 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Ukmergėje, Gedimino gatvėje. Eina per Ukmergės, Anykščių ir Panevėžio rajonus. Prie kelio yra šie miestai ir gyvenvietės: Šaukava, Rečionys, Pamūšis, Taujėnai, Baleliai, Levaniškiai, Raguva. Baigiasi Nevėžyje (kaime), kai susilieja su . Nuo Rečionių iki savo ištakų palei kelią teka Mūšia, Levaniškiuose kelias kerta Nevėžį, toliau palei kelią Nevėžis teka šalia.
Apvaršuva

**Apvaršuva** – kaimas Šilalės rajono savivaldybės šiaurėje, 6 km nuo Laukuvos, Varnių regioniniame parke. Juodainių seniūnaitijos centras. Šalia eina vieškelis , o pro kaimą – keliukas į Juodainius. Į šiaurės vakarus nuo kaimo yra Panų kalnas – Apvaršuvos alkakalnis (197 m), taip pat yra kapai, kaimo kryžius, Apvaršuvos kapinynas.

## Gyventojai

### Žymūs žmonės

Kaime gimė žymus išeivijos spaudos darbuotojas, žurnalistas Leonas Jonikas (1891–1969). Iš sodybos XX a. pabaigoje tebuvo likusi augalota vyšnia ir užslinkusi kūdra. Gimtinės vietą žymi paminklinis akmuo.

## Šaltiniai
Roy Sullivan

**Rojus Klyvlandas Salivanas** (g. 1912 m. vasario 7 d. – m. 1983 m. rugsėjo 28 d.) – JAV Šenandoa nacionalinio parko (Virdžinija) reindžeris. Salivanas buvo septynis kartus trenktas žaibo ir visus kartus išgyveno. Mirė 1983 m., būdamas 71 metų nusišovė dėl nelaimingos meilės. Dvi šio reindžerio kepurės eksponuojamos Gineso parodų rūmuose Niujorke ir Pietų Karolinoje.

## Septyni trenkimai

# 1942 m. Salivanas nutrenktas pirmą kartą kai buvo miško apžvalgos bokštelyje. Žaibas pataikė jam į koją ir jis prarado nagą.
# 1962 m. žaibas trenkė kai Salivanas važiavo sunkvežimiu kalnų keliu. Jis neteko sąmonės ir nudegė antakius.
# 1970 m. trečią kartą žaibas apdegino jo kairį petį.
# 1972 m. žaibas trenkė reindžerio stotyje. Ugnis apdegino Salivano plaukus. Nuo to laiko jis pradėjo su savimi nešiotis vandens.
# 1973 m. žaibas trenkė Salivanui į galvą, išmetė jį iš mašinos ir vėl padegė plaukus.
# 1974 m. šeštą kartą žaibas trenkė stovyklavietėje, sužeidė kulkšnį.
# 1977 m. žaibas trenkė į Rojų Salivaną paskutinį kartą, kai šis žvejojo. Jis buvo nugabentas į ligoninę dėl krūtinės ir pilvo nudegimų.

## Išnašos
Šilingas (reikšmės)

Žodis **šilingas** reiškia:

* šilingas – D. Britanijos ir Britų Sandraugos šalių piniginis vienetas;
* šilingas – buvęs Austrijos piniginis vienetas;
* šilingas – Lenkijos, LDK ir Abiejų Tautų Respublikos sidabrinė (XVI a.) ir varinė (XVII a.) monetos;
* šilingas – kartais taip vadinama šliaužiančioji šilingė (*Lysimachia nummularia*).

Taip pat:
* šilingų sistema – alaus klasifikacijos Škotijoje sistema;
* Šilingas – angliška (*Shilling*), vokiška (*Schilling*) pavardė. Lietuvoje irgi yra žmonių su pavarde *[[Stasys Šilingas|Šilingas]]*.

* Stasys Šilingas, politikas
Sibitis

**Sibitis** – Kongo miestas šalies pietvakarinėje dalyje, Lekumu regiono, Sibičio rajono centras. 19 000 gyventojų (2006).
Kinkala

**Kinkala** – Kongo miestas šalies pietinėje dalyje, Baseino regiono, Kinkalos rajono centras. Maždaug 25 – 30 tūkstančių gyventojų. Pilietinių karų (1993-94, 1997-98, 2002–2003) metais čia vyko susirėmimai.

Asfaltuota magistralė N1 jungė su Brazaviliu, bet dėl pilietinių karų ji stipriai apgriauta, faktiškai miestas vėl izoliuotas.

Čia gimė misionierius d’André Matswa, mieste yra jam skirtas paminklas.

## Sportas
* AS Kimbonguéla – futbolo klubas;
* Namų rungtynes žaidžia Kinkalos miesto stadione (), talpinančiame 12 tūkst. žiūrovų.

## Šaltiniai
Loango karalystė

**Loango Karalystė** (kikongo: *Nsi ya Luangu*) – ikikolonijinė Afrikos valstybė maždaug XV – XIX a. dabartinėje Kongo respublikos bei pietų Gabono teritorijoje. Klestėjimo laikais užėmė pakrantės teritoriją maždaug nuo Mayombe (dab. Gabone) šiaurėje iki beveik Kongo upės žiočių, taip pat į krašto gilumą, kur ribojosi su bateke teritorijomis.

Svarbiausia jos etninė bakongų subgrupė buvo **bavili**, kalbantys kivili kalba, gimininga kikongo. Tačiau karalystė taip pat valdė dideles sritis, kur gyveno ir kitos etninės subgrupės: bajombe, babembe, balari, badondo, bakamba, bakunyi, balumbu ir kt.

## Istorija
Seniausios šios civilizacijos liekanos, datuojamos apie I a., rastos Madingo Kajeso regione. Vėlesni įvykiai nėra žinomi – Loango karalystė nėra paminėta seniausiai čia pabuvojusių keliautojų, nors 1535 m. minimas Kongo Imperijos valdovas Alfonso I bei pietinės Loango kaimynės – Kakongo karalystė ir Ngoyo (1580) m. Ankstyviausias Loango paminėjimas yra 1580 m., kai ji minima kaip priklausanti Kongo imperijai. 1630 m. olandų keliautojai ją mini kaip Kakongo dalį, kuri vėliau tapo savarankiška.
 
Nuo 1885 m. – Prancūzijos protektoratas.

## Karaliai (''maluangu'')

**Ikikolonijinė Loango karalystė**
* Moe Poaty I Kamangou………………………….XVII a.
* Ngouli N’Kama Loembe………………………….XVII a.
* N’Gangue M’voumbe Niambi………………………XVII a. pab.
* N’Gangue M’voumbe Nombo………………………. ? -1766
* N’Gangue M’voumbe Makosso…………………….1773-1787
* N’Gangue M’voumbe Makosso Ma Nombo……………..XIX a. pirmoji pusė
* N’Gangue M’voumbe Makosso Ma N’Sangou………….1840-1885

**[[Prancūzija|Prancūzijos]] protektoratas 1883/5-1960 **
* Moe Pratt………………………………….. m. 1885 ?
* M’voudoukousala………………………….apie 1900
* Moe Loembe Lou N’Gombi……………………XX a. pradžia
* Moe Loembe………………………………XX a. pradžia
* Moe Poaty II…………………………….XX a. pradžia
* Moe „Kata Matou“………………………..1923/26 – m. 1929
* Moe Poaty III…………………………..1931-1960

**Kongo Respublika**
* Moe Poaty III…………………………..1960-1975
* Moe Taty……………………………….2004-
Midlsbro

**Midlsbro** – miestas šiaurės rytų Anglijoje, prie Šiaurės jūros, ties Tiso upės estuarija. Svarbus pramoninis centras. Yra Tysaido universitetas. Išvystyta juodoji metalurgija, mašinų ir chemijos pramonė.

## Sportas

Mieste 1966 m. vyko VIII pasaulio futbolo čempionatas. Žymiausias futbolo klubas – Middlesbrough FC.
Kongo kalba

**Kongo kalba** (*Kikongo*) – bantų kalba, vartojama bakongo ir bandundu tautų, gyvenančių Kongo DR, Konge, Angoloje. Tai toninė kalba, suformavusi pagrindą regiono *[[lingua franca]]* – kituba kalbai. Ši kalba taip pat davė pagrindą daugeliui Amerikos kreolų kalbų.

Naudoja lotyniškus rašmenis. Pirmasis rašytinis kūrinys kongo kalba parašytas 1557 m. (katekizmas), tačiau iki šių dienų neišliko. 1648 m. kapucinų surašytas kongo žodynas su 10 tūkst. žodžių.

## Vidiniai skirtumai
Dėl didžiulių vidinių skirtumų *Ethnologue* laiko ją makrokalba, sudaryta iš trijų tarpusavyje nesuprantamų skirtingų kalbų. Tai yra:
* **Koongo** – didžiausia kalba, turinti apie 6 mln. kalbėtojų (kaip pirma kalba) KDR, Angoloje ir Kongo Respublikoje;
* **San Salvadoro Kongo** – kalbama aplink tradicinę bakongų sostinę Mbanza Kongo Angoloje ir KDR;
* **Laari** – nedidelė kalbelė, turinti apie 100 tūkst. kalbėtojų daugiausia Kongo Respublikoje;
Bakongų etninės subgrupės taip pat naudoja atskiras kalbas kibembe (babembiai), kidondo, kikunji ir kivili (baviliai ir bajombai).

## Nuorodos
*
Badmintonas 2008 m. vasaros olimpinėse žaidynėse

**[[Badmintonas|Badmintono]]** varžybos 2008 m. vasaros olimpinėse žaidynėse vyko nuo rugpjūčio 9 d. iki rugpjūčio 17 d.

Olimpinėse žaidynėse vyko 5 badmintono rungtys:
* vyrų vienetų
* vyrų porų
* moterų vienetų
* moterių porų
* mišrių porų

## Kvalifikacija

Pagrindinis sportininkų atrankos į olimpines žaidynes kriterijus – Tarptautinės badmintono federacijos 2008 m. gegužės 1 d. sudarytas reitingas. Pagal šį reitingą į olimpines žaidynes patenka po 16 porų dvejetų varžybose, bei po 38 sportininkus vienetų varžybose.

Taip pat olimpinėse žaidynėse yra garantuojama 1 vieta sportininkui iš kiekvieno kontinento, jei šie nepatenka pagal pasaulio reitingą.

Taip pat kiekvienoje vienetų rungtyje gali būti skirti 2 papildomi kvietimai dalyvauti olimpinėse žaidynėse.

Iš viso olimpinėse žaidynėse badmintono važybose dalyvavo 173 sportininkai iš 50 pasaulio šalių.

## Dalyvai

Į olimpines žaidynes pateko sportininkai iš šių šalių:

## Kalendorius

## Medalininkai

## Medalių lentelė
Žvaigždžių asociacija

**Žvaigždžių asociacija** – bendros kilmės jaunų (1–10 mln. m. amžiaus) žvaigždžių 100–500 šviesmečių skersmens grupė. OB žvaigždžių asociacijoms priklauso didelės masės, karštos O ir B spektrinės klasės žvaigždės, T žvaigždžių asociacijoms – mažos masės (mažiau kaip 2 saulių masės) žvaigždės. Didžioji dalis OB asociacijų kartu yra ir T asociacijos. Dalis asociacijų žvaigždžių yra gravitacinės traukos stadijos, dar nepasiekusios pagrindinės sekos. Būdingiausios T asociacijų žvaigždės yra Tauro T tipo žvaigždės, arba orionidės. Kai kurios OB asociacijos ir visos T asociacijos skendi dujų, dulkių ir molekulių debesyse. Artimiausia OB asociacija yra Skorpiono – Kentauro asociacija, artimiausios T asociacijos yra Tauro ir Gyvatnešio – Skorpiono tamsiuosiuose debesyse. Asociacijos yra žymimos lotyniška žvaigždyno santrumpa, po kurios eina raidės OB arba T ir asociacijos numeris žvaigždyne. Kartais dar skiriamos ir R asociacijos, kuriose jaunos karštos žvaigždės apšviečia atspindžio ūkus.
Kongo himnas

**La Congolaise** - nacionalinis Kongo respublikos himnas. Jis buvo priimtas 1959 metais, po 10 metų pakeistas, bet 1991 dar kartą priimtas. Žodžius himnui parašė Leventas Kimbangui, o muziką Français Jacques Tondra.

## Himno žodžiai prancūzų kalba

En ce jour le soleil se lève 
Et notre Congo resplendit. 
Une longue nuit s'achève, 
Un grand bonheur a surgi. 
Chantons tous avec ivresse 
le chant de la liberté.

Priedainis:
Congolais, debout fièrement partout,
Proclamons l'union de notre nation,
Oublions ce qui nous divise,
soyons plus unis que jamais,
Vivons pour notre devise:
Unité, travail, progrès!
Vivons pour notre devise:
Unité, travail, progrès!

Des forêts jusqu'à la savanne,
Des savannes jusqu'à la mer,
Un seul peuple, une seule âme,
Un seul coer, ardent et fier,
Luttons tous, tant que nous sommes,
Pour notre vieux pays noir.

Priedainis:
Congolais, debout fièrement partout,
Proclamons l'union de notre nation,
Oublions ce qui nous divise,
soyons plus unis que jamais,
Vivons pour notre devise:
Unité, travail, progrès!
Vivons pour notre devise:
Unité, travail, progrès!

Et s'il nous faut mourir, en somme
Qu'importe puisque nos enfants,
Partout, pourront dire comme
On triomphe en combattant,
Et dans le moindre village
Chantent sous nos trois couleurs.

Priedainis:
Congolais, debout fièrement partout,
Proclamons l'union de notre nation,
Oublions ce qui nous divise,
soyons plus unis que jamais,
Vivons pour notre devise:
Unité, travail, progrès!
Vivons pour notre devise:
Unité, travail, progrès!
Inžinierius

**Inžinierius** (, iš  'gebėjimas, išradingumas') - žmogus, profesionaliai dirbantis inžinerijos srityje. Inžinieriai ieško būdų, kaip išspręsti technologines problemas, naudodami matematikos, tiksliųjų ir gamtos mokslų žinias. Paprastai jų sprendimai yra materialios priemonės (mašinos, medžiagos, taip pat procedūros), leidžiančios tas problemas išspręsti. Idealūs sprendimai turi būti ekonomiški ir saugūs. Inžinieriai yra tarpininkai tarp visuomenės poreikių ir komercinio jų tenkinimo.

Senovėje inžinieriais vadino žmones, konstravusius, gaminusius ir naudojusius karo mašinas (balistas, katapultas, apgulties bokštus). „Civilinio inžinieriaus“ samprata atsirado tik XVI a. Nyderlanduose kaip tiltų, kelių statybos specialistų apibūdinimas. Vėliau ši sąvoka imta naudoti Anglijoje ir kitose šalyse.

## Inžinierių funkcijos
Inžinieriai ne tik kuria, projektuoja ir konstruoja. Jie taip išbando jau sukurtus modelius ir gaminius, palaiko gamybą ir prižiūri eksploatuojamus sudėtingus įrenginius.
Įrenginių ir kitokios technikos priežiūros inžinierių užduotis būna aptikti gedimus, išsiaiškinti jų priežastis ir rasti pataisymo būdus, užtikrinti taisymą ar patobulinti pradinę mašinų ir kitų įrenginių konstrukciją, siekiant išvengti gedimų, padidinti naudojimo patogumą ir efektyvumą.
Gamybos priežiūros inžinieriai prižiūri gamybos įrengimus, taip pat naudojamas technologines operacijas ir procedūras, užtikrina gamybos ir gaminių kokybę, ieško būdų mažinti aplinkos taršą dėl gamybos.
Inžinieriai taip pat įvertina laiko, įrangos, medžiagų sąnaudas, reikalingas projektams įgyvendinti.

Komercijoje inžinieriai, bendraudami su pirkėjais, išsiaiškina jų technologinius poreikius, išaiškina siūlomos įrangos ar techninių paslaugų savybes ir galimybes ir t. t.

Inžinierių profesinė veikla paprastai susijusi su plačiu matematikos panaudojimu, šiais laikais - kompiuterių kaip skaičiavimo ir modeliavimo priemonės naudojimu.
Los Lagoso regionas

**Los Lagoso regionas** () – regionas pietinėje Čilės dalyje, tarp Ramiojo vandenyno ir Argentinos. Ribojasi su Los Rioso regionu šiaurėje ir Aiseno regionu pietuose. Administracinis centras – Puerto Montas.

## Geografija

Los Lagoso regionui priklauso Čilojės salynas su Čilojės sala. Rytiniu pakraščiu driekiasi Patagonijos Andai su antru pagal dydį Čilės ežeru Ljankihuė. Klimatas drėgnas ir vėsus. Vyrauja Valdivijos drėgnieji miškai.

## Administracinis skirstymas

Regonas padalintas į 4 provincijas:
* Osorno provincija (Osornas)
* Ljankihuės provincija (Puerto Montas)
* Čilojės provincija (Kastras)
* Palenos provincija (Futaleufu)


Image:Lagotodoslossantos.jpg|Todos los Santoso ežeras
Image:Puerto Varas, Chile (10986508514).jpg|Puerto Varasas ir Osorno ugnikalnis
Image:Iglesia de Castro.jpg|Viena iš Čilojės bažnyčių Kastre


## Šaltiniai
Eišiškių HE tvenkinys

**Eišiškių hidroelektrinės tvenkinys** – tvenkinys Šalčininkų rajone, 5 km į šiaurės vakarus nuo Eišiškių, 5 km į šiaurės rytus nuo Kalesninkų, sudarytas Versekos ir jos intako Juodupės slėniuose.

Eišiškių hidroelektrinės tvenkinys įrengtas 1952 m., 20,8 km nuo žiočių užtvenkus Versekos upę. Didžiausias gylis 10,1 m, vidutinis gylis 3,9 m. Kranto linija labai vingiuota; krantai daugiausia lėkšti, kai kur pelkėti (pietinė dalis), šiaurinėje dalyje – aukšti. Yra 3 mišku apaugusios salos (1,16 ha, 0,18 ha ir 0,04 ha). Tvenkinio ilgis iš pietryčių į šiaurės vakarus – 7,36 km, plotis – iki 0,5 km. Į šiaurę yra nutįsusi 1,2 km ilgio įlanka, į kurią įteka Juodupė. Altitudė 138,5 m. Krantai žemi, beveik ištisai apaugę medžiais ir krūmais. Tvenkinio vidurinę dalį supa Versekos miškas. Didelė dalis pakrančių apaugę miškeliais, vakarinėse ir pietinėse pakrantėse plyti dirbami laukai. Vandens pertekliui praleisti įrengta bokštinė pralaida. Veikia Eišiškių hidroelektrinė (galia 180&nbsp;kW).

Prie tvenkinio yra kaimai: Balandiškės, Verseka ir Versekos buvusio dvaro sodyba, Didžiosios Zubiškės, Matuizos, Pajuodupis, Verseka II, Naujadvaris, Starka, Kudelionys. Pietinę tvenkinio dalį kerta kelias , tvenkinio užtvanka eina kelias .

## Šaltiniai
Inés Palombo

**Inés Palombo** (gimė 1985 m. birželio 15 d. Rosarijuje, Argentinoje) – Argentinos aktorė, geriausiai žinoma kaip Sol Rivarola, paauglių muilo operoje "Rebelde Way".

## Karjera

2003 m. serialas"Rebelde Way" buvo Ines debiutas. Ji buvo laikoma labai gražia mergaite, šiame šou, po Luisana Lopilato. Sol Rivarola yra graži, bet nedora mergina, todėl daug personažų, "Elite Way mokykloje", jos nemėgsta. Jos svajonė būti modeliu, bet tėvai neleidžia to.

Po "Rebelde Way", 2005 m., Palombo filmavosi muilo operoje: "1/2 Falta" su Gabriela Toscano, Federico D’Elia ir Gaston Grande. D’Elia ir Grande taip pat vaidino "Rebelde Way", Grande – bendraklasį ir narkotikų prekeivį, Jaoquin, o D’Elia dailės mokytoją, Miranda.

2006 m. ji vaidino Vicky, populiarioje muilo operoje "Sos Mi Vida"("Sos Mi Vida"), su Natalia Oreiro ir Facundo Arana.

2008 m. Ines atliko *Lily* vaidmenį seriale "Atraccion x 4" ("Trauka keturiems"). Šiame seriale ji vaidina kartu su Camila Bordonaba, Luisana Lopilato, Juana Dubary, Rodrigo Guirao Diaz, Elias Vinoles bei Dario Lopilato.

Be aktorės karjeros Palombo yra žymus Argentinos modelis.

## Filmografija

### Serialai

### Filmai

## Įrašų sarašas

### Garso takeliai

* 2007: Romeo y Julieta
Plastikiniai sprogmenys

:: Apie *plastiškąsias sprogstamąsias medžiagas* skaityti čia.

**Plastikiniai sprogmenys** – sprogmenys, kurių korpusas ir galbūt kitos dalys pagamintos iš plastiko.

Inžineriniai sprogmenys:
* Plastikinės sprogdinimo virvutės. Pvz., *Cordtex*

Kariniai plastikiniai sprogmenys:
* *Plastikinės minos*. Tradiciškai minų korpusus darydavo metalinius ar medinius. Korpusai iš geležies lydinių (plienas ir kt.) rūdija, be to, juos lengva aptikti metalo ieškikliais. Mediniai korpusai nuo drėgmės pūva, deformuojasi, be to, jie gana griozdiški. Todėl jau antrojo pasaulinio karo metais imta gaminti minas plastikiniais korpusais.
* *Plastikinės granatos*. Rankinių granatų plastikiniai korpusai pranašesni tuo, kad atsparūs korozijai, technologiški gamyboje. Labai tinka neskeveldrinio veikimo granatoms – ginamosioms priešpėstinėms, padegamosioms, dūminėms ir kt.


File:TC24 Italian landmine.JPG|Itališka prieštankinė plastikinė mina TC/2.4
File:PMN anti-personnel mine.jpg|Tarybinė priešpėstinė mina PMN (korpusas bakelitinis)
File:Mk 1 Illum Drawing.jpg|Šviečiamoji granata Mk 1. Jos modelis Mk 1 Mod 3 turi plastikinį korpusą.
Čakao sąsiauris

**Čakao sąsiauris** () – Ramiojo vandenyno sąsiauris, skiriantis Čilojės salą nuo Pietų Amerikos žemyno (Čilės). Jungia Koronadoso ir Ankudo įlankas. Ilgis 25 km, plotis 2 km. Sąsiauris susidarė po paskutinio ledynmečio.

Pirmasis europietis, atradęs kanalą buvo ispanų jūrininkas Francisco de Ulloa, čia lankęsis 1553 m.
Kakongo karalystė

**Kakongo karalystė** – senovinė nedidelė karalystė Vidurinėje Afrikoje, dabartinėje Kongo teritorijoje, Kongo upės šiauriniame krante. Šiaurėje ribojosi su Loango karalyste, pietuose su Ngojo karalyste, rytuose su Kongo Imperija. Gyventojai kalbėję kikongo kalbos vojo dialektu. Valstybėje formavosi atskira etninė grupė bavojai.

## Istorija
Ankstyvoji Kakongo istorija nežinoma, XIX bei XX a. žodiniai šaltiniai nesuteikia apie tai daug žinių. Archeologiniai tyrinėjimai liudija, kad čia žmonės gyveno geležies amžiuje jau penktame amžiuje prieš mūsų erą, o visuomeninė hierarchija susiklostė pirmaisiais mūsų eros amžiais.

Karalystė pirmąsyk paminėta 1535, kad Kongo Imperijos karalius Afonso I valdo ir šią sritį, ir kitas Kongo upės šiaurinės pakrantės sritis. Daroma prielaida, kad karalystė susiformavo apie XIV a. pabaigoje, kaip Kongo konfederacijos sritis.

Nuo XVI a. Kakongo karalystė nepriklausoma. Portugalų prekiautojai 1620 įkūrė pirmas vario gamyklas, pirko dramblio kaulą, užsiėmė vergų prekyba. Vėliau, septynioliktame amžiuje, čia įsikėlė olandų bei anglų prekiautojai. XVIII a. Kakongo tapo svarbiu prekybos centru, reguliariai prekiaujanti su Olandija, Portugalija, Anglija, Prancūzija.

Ilgainiui Portugalija pavertė ją kolonija Portugalijos Kongu, kuris tapo dabartinės Kabindos pirmtaku.
Diego Mesaglio

**Diego Mesaglio** (gimė 1984 m. vasario 20 d., Argentinoje) – žinomas Argentinos ir Lotynų Amerikos aktorius.

## Karjera

Mesaglio pirmasis profesinis darbas aktoriaus karjeroje buvo kaip Corcho, bebaimis, dvylikos metų našlaitis 1996 metų seriale *[[Chiquititas]]*. Chiquitituose jis vaidino šalia tokių garsių aktorių kaip Facundo Arana, Agustina Cherri, Guido Kaczka ir daugelį kitų. Šis serialas tapo labai populiarius Lotynų Amerikoje, Rusijoje, Izraelyje ir daugelyje kitų valstybių. Nuo "Chiquititas" jis atsiskyrė 1998 m., kai gavo pasiūlymą filmuotis *[[Verano del 98]]* seriale.

Didžioji šlovė jį užgriuvo kartu su nauja 2002 m. telenovelė – *[[Rebelde Way]]* (Maištingas amžius). Ten jis atliko linksmuolio "Guido Lasseno" vaidmenį, kartu su kitas aktoriais iš "Chiquititas" – Luisana Lopilato, Camila Bordonaba, Benjamin Rojas, Felipe Colombo ir kiti. 2004 metiais, vos tik pasibaigė antrasis "Rebelde Way" sezonas, Diego gavo pasiūlymą vaidinti *Floricientoje* (Pelenės istorija). Čia jis vaidino iki pat 2005 metų, bei važinėjo su serialo aktoriais po koncertinius turus.

### Filmografija

## Nuorodos
* Imdb.com apie aktorių
Vinetu

**Vinetu** () – garsaus nuotykinių romanų autoriaus Karlo Majaus sukurtas personažas. Jis yra indėnas, apačių vadas, kovojantis už teisingumą. Rašytojas romane rašo kaip jaunas išeivis iš Vokietijos atvyksta į laukinius Vakarus, susipažįsta su Vinetu ir, supratęs indėnų kovos teisingumą, pereina į jų pusę.

## Originalios Vinetu knygos vokiečių kalba
* Winnetou (Erzählung von 1878)
* Winnetou I
* Winnetou II
* Winnetou III
* Old Surehand I
* Old Surehand II
* Old Surehand III
* Satan und Ischariot I
* Satan und Ischariot II
* Satan und Ischariot III
* „Weihnacht!“
* Deadly Dust
* Im 'wilden Westen' Nordamerika’s
* Ein Ölbrand
* Unter der Windhose
* Der Sohn des Bärenjägers
* Der Geist des Llano estakado
* Der Schatz im Silbersee
* Der Ölprinz
* Christ ist erstanden!
* Old Cursing-Dry
* Der schwarze Mustang
* Ein Blizzard
* Mutterliebe
* Der Scout
* Old Firehand
* Im fernen Westen
* Die Both Shatters
* Auf der See gefangen
* Winnetou IV

## Filmai
Buvo sukurti vaidybiniai filmai su Vinetu veikėju, kurį vaidino prancūzų aktorius Pierre Brice:
* Vinetu (1963)
* Vinetu 2 (1964)
* Vinetu 3 (1965)
Jorge Maggio

**Jorge Bernardo Teodoro Maggio ** (visiems žinomas kaip „**Coco**“, g. 1982 m. lapkričio 2 d., Argentinoje) – žinomas Argentinos ir Lotynų Amerikos aktorius bei vienas iš grupės "Rolabogan" narys.

## Karjera

Maggio karjera prasidėjo 1995, kai jis gavo vaidmenį Cris Morenos seriale "Chiquititas". Šiame seriale jis vaidino Francisco personažą. 2002 ir 2003 metais, jis vaidino Tomą Ezcurrą seriale Rebelde Way (Maištingas amžius). Jis buvo ne tik aktorius, bet ir pritariamasis vokalis bei šokėjas Erreway turuose 2002, 2003 ir 2004 metais. Rebelde Way seriale jo personažas buvo geriausias Pablo (Benjamin Rojas) draugas. 2004 metais, Maggio dalyvavo teatre, spekatklyje, pavadintame O4, kartu su Diego Mesaglio, Mariana Seligmann ir Belen Scatella. Jis gavo didelį pasisekimo šiame renginyje. 2004 jis gavo vaidmenį seriale "Floricienta" ir kartu su aktoriais vykdavo į koncertinius turus. 2006 metais Coco tapo *Rolabogan* grupės nariu, su Piru Saez, Belen Scatella, Maria Fernanda Neil ir Francisco Bass. Jie įrašė savo pirmą kompaktinį diską, pavadintą "Rolabogan". "Rolabogan" nariai yra pramanyti personažai 2006 metų muilo operoje *El Refugio*.

### Filmografija

## Įrašų sarašas

### Rolabogan
* 2006: Rolabogan

## Nuorodos
* Imdb.com apie aktorių
Jazmín Beccar Varela

**Jazmin Beccar Varela ** (gimė 1986 m. balandžio 28 d., Argentinoje) yra Argentinos aktorė, geriausiai žinoma iš jos rolių serialuose „Maištingas amžius“ ir "El Patron de la Vereda".

## Biografija

Jazmin gimė ir užaugo Argentinoje. Ji dar turi tris seseris – Feli, Cami ir Paz.

## Rebelde Way

2002 metais, Jazmin gavo *Luján Linares* vaidmenį paauglių muilo operoje Rebelde Way . Lujan yra geriausia Marizzos (Camila Bordonaba) draugė. Vėliau, Marizzos motina Sonia (Catherine Fulop) įsivaikina Lujaną, ir ji su Marizza tampa seserimis. Ji myli Marcą (Diego Garcia), tačiau jie dažnai pykosi. Kaip Lujana, Jazmin tapo žinoma visam pasauliui.

## Jos velesnė karjera

2005 metais Jazmin suvaidino Maggie personažą "El Patron de la Vereda" seriale. Ji vaidino kartu su daugeliu aktorių iš Rebelde Way – Camila Bordonaba, Martin Seefeld, Hilda Bernard, Pablo Heredia ir Maria Roji. 2007 metais Jazmin suvaidino Malena "Romeo y Julieta" muilo operoje.

## Įrašų sarašas

### Garso takeliai

* **2007**: "Romeo y Julieta"

## Nuorodos
* Imdb.com apie aktorių
KK176

**KK176** – krašto kelias, jungiantis Pirčiupius ir Jašiūnus. Kelio ilgis – 26,64 kilometro. Šiame krašto kelyje „juodųjų dėmių“ nėra. Kelias labai siauras, visa trasa eina pro Rūdninkų girią.

## Maršrutas

Kelias prasideda Pirčiupiuose, kai atsišakoja nuo magistralinio kelio . Eina per Varėnos, Šalčininkų rajonus. Prie kelio yra šie miestai ir gyvenvietės: Žagarinė, Baltoji Vokė, Rūdninkai, Popierinė. Baigiasi Jašiūnuose sankryžoje su . Ties Baltąja Voke kerta Merkį ir Papio kanalą – Vokės ištakas, prie Jašiūnų kelią kerta geležinkelis Vilnius–Šalčininkai.
KK177

**KK177** – krašto kelias, jungiantis Visaginą ir Ignalinos AE. Kelio ilgis – 7,37 kilometro. Šiame krašto kelyje „juodųjų dėmių“ nėra.

Kelias prasideda Visagine, Taikos prospekte, sankryžoje su šios gatvės tęsiniu ir keliu . Eina Visagino savivaldybės teritorijoje. Prie kelio yra Karlų kaimas. Šiauriau kelio auga Tumelinos miškas. Kelias baigiasi Ignalinos AE stovėjimo aikštelėje.

## Maršrutas
KK178

**KK178** – krašto kelias, jungiantis Bradesius ir Daugailius. Kelio ilgis – 29,19 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Bradesiuose, trišalėje sankryžoje su . Eina per Rokiškio, Zarasų ir Utenos rajonus. Prie kelio yra šie miestai ir gyvenvietės: Zaduoja, Gipėnai, Dusetos, Antalieptė. Baigiasi Daugailiuose, trišalėje sankryžoje su magistraliniu keliu . Kelias kerta dvi Sartų ežero įlankas, kelias protakas tarp ežerėlių ir šio ežero, Antalieptėje kerta Šventąją (Antalieptės tiltas, kabamasis tiltas).
KK179

**KK179** – krašto kelias, jungiantis Dusetas ir Dūkštą. Kelio ilgis – 41,42 kilometro. Šiame krašto kelyje yra viena „juodoji dėmė“.

## Maršrutas

Kelias prasideda Dusetose, sankryžoje su . Eina per Zarasų ir Ignalinos rajonus. Prie kelio yra šie miestai ir gyvenvietės: Vencavai, Matuikiškės, Degučiai, Biržūnai, Salakas, Dūkšteliai. Baigiasi 1 km į šiaurę nuo Dūkšto, sankryžoje su . Degučiuose kelias susikerta su magistraliniu keliu , prie Bikėnų kaimo kelias Bikėnų tiltu kerta Šventąją, už Salako eina piečiau Luodžio ežero, prie kelio pabaigos, piečiau stūkso Dūkšto piliakalnis.
Baidarių ir kanojų irklavimas 2008 m. vasaros olimpinėse žaidynėse

Baidarių ir kanojų irklavimo varžybos 2008 m. vasaros olimpinėse žaidynėse vyko rugpjūčio 11 – rugpjūčio 23 dienomis Shunyi olimpiniame irklavimo parke.

## Rungtys

2008 m. vasaros olimpinėse žaidynėse vyks 16 baidarių ir kanojų irklavimo rungčių. Jos skirstomos į dvi grupes: slalomą ir plaukimą kanalu.

Slalomo rungtys:
* vyrai vienvietėmis baidarėmis (K-1 M)
* vyrai vienvietėmis kanojomis (C-1 M)
* vyrai dvivietėmis kanojomis (C-2 M)
* moterys vienvietėmis baidarėmis (K-1 W)

Plaukimo kanalu rungtys:
* 500 m vyrai vienvietėmis baidarėmis (K-1)
* 1000 m vyrai vienvietėmis baidarėmis (K-1)
* 500 m vyrai dvivietėmis baidarėmis (K-2)
* 1000 m vyrai dvivietėmis baidarėmis (K-2)
* 1000 m vyrai keturvietėmis baidarėmis (K-4)
* 500 m vyrai vienvietėmis kanojomis (C-1)
* 1000 m vyrai vienvietėmis kanojomis (C-1)
* 500 m vyrai dvivietėmis kanojomis (C-2)
* 1000 m vyrai dvivietėmis kanojomis (C-2)
* 500 m moterys vienvietėmis baidarėmis (K-1)
* 500 m moterys dvivietėmis baidarėmis (K-2)
* 500 m moterys keturvietėmis baidarėmis (K-4)

## Kvalifikacija

Nacionaliniai olimpiniai komitetai į olimpines žaidynes gali deleguoti ne daugiau kaip vieną valties ekipažą kiekvienoje rungtyje.

Nacionaliniai olimpiniai komitetai vietas į olimpines žaidynes pelnė atitinkamuose pasaulio ir kontinentų čempionatuose. Pelnę vietas nacionaliniai olimpiniai komitetai galėjo savarankiškai nuspręsti kokius sportininkus deleguoti į olimpines žaidynes.

Olimpinėse žaidynėse dalyvaus 287 valčių ekipažai, iš viso 330 sportininkų.

## Medalių lentelė
Tiësto

**Tiësto** (tikrasis vardas **Tijs Verwest**; g. 1969 m. sausio 17 d. Šiaurės Brabantas, Nyderlandai) – Nyderlandų elektroninės muzikos prodiuseris, vienas žinomiausių pasaulio trance muzikos atlikėjų.

## Diskografija

### Studijiniai albumai
* *In My Memory* (2001)
* *Just Be* (2004)
* *Elements Of Life* (2007)
* *Kaleidoscope* (2009)

### Kiti albumai
* *In My Memory – Remixed* (2001)
* *Just Be – Remixed* (2006)
* *Elements Of Life – Remixed* (2007)
* *Kaleidoscope – Remixed* (2010)

### DVD
* *Live at Innercity: Amsterdam RAI* (1999)
* *Another Day at the Office* (2003)
* *Tiësto in Concert* (2003)
* *Tiësto in Concert 2* (2004)
* *Copenhagen: Elements of Life World Tour* (2008)
* *In Search Of Sunrise Asia DVD* (2009)

## Nuorodos

* Oficiali svetainė
KK180

**KK180** – krašto kelias, jungiantis Druskininkus ir Seirijus. Kelio ilgis – 29,87 kilometro. Šiame krašto kelyje „juodųjų dėmių“ nėra.

## Maršrutas

Kelias prasideda Druskininkuose, Veisiejų gatvėje. Eina per Druskininkų savivaldybę ir Lazdijų rajoną. Prie kelio yra šie miestai ir gyvenvietės: Leipalingis, Mažonys, Barčiūnai, Cibūliai. Baigiasi Seirijuose, trišalėje sankryžoje su . Druskininkuose kelias kerta Nemuną, eina į šiaurės rytus nuo Seirijo ežero.